FC Nantes

Football Club de Nantes alebo FC Nantes je futbalový klub sídliaci v Nantes. Klub bol založený 24. apríla 1943, počas druhej svetovej vojny. Vznikol zlúčením viacerých klubov z Nantes. Od roku 19972007 sa klub menoval FC Nantes Atlantique. Momentálne hrá v Ligue 1. Trénerom tímu je Philippe Anziani a kapitánom je záložník Stéphane Darbion.

Celkovo vyhrali až osem titulov Ligue 1, a celkovo sú tretím najúspešnejším tímom. K nim pridali tri víťazstvá v Coupe de France a jeden úspech zaznamenali aj v Coupe de la Ligue.

 História 
V roku 1943, sa v Nantes nachádzalo päť futbalových klubov (Saint-Pierre, Stade Nantais UC, AC Batignolles, ASO Nantaise a Mellinet). Ale manažér klubu Mellinet Marcel Saupin, si uvedomil, že Nantes by mohlo mať väčšiu šancu na úspech len v prípade zlúčenia všetkých piatich klubov do jedného. Po spojení všetkých piatich klubov do FC Nantes, Saupin vyhlásil: „Dnes sme malý tím, ale raz sa staneme skvelým tímom, ak budeme pracovať spoločne pre jeden cieľ“. Klubové farby sa stali zelená a žltá.

Nasledujúcu sezónnu Saupin a ďalší predstavitelia odišli do Paríža hľadať nádejných mladých hráčov . Vďaka tomu klub získal kvalitných hráčov a trénera. V roku 1944 sa stal Saupin predseda klubu. Klub sa vďaka úspechom a dobrej finančnej situácii dostal do Groupement des clubs autorisés, predchodcu Ligue 1. Po vojne v júli 1945 sa stali oficiálne profesionálnym klubom.

Prvý zápas na profesionálnej úrovni hrali na Stade Olympique Yves-du-Manoir proti domácemu klubu CA Paris-Charenton, ktorý porazili . Prvý domáci zápas prehrali  z Troyes AC. Na konci sezóny klub skončil na piatom mieste v druhej lige. Po tejto sezónne odišiel po nezhodách z klubu riaditeľ tímu Aimé Nuic, a novým trénerom sa stal vtedajší hráč Antoine Raab. Vtedy vyhral Nantes 16 zápasov po sebe, až túto šnúru zastavil FC Sochaux-Montbéliard keď dostali debakel . V roku 1963 sa mestská rada v Nantes rozhodla finančne podporiť klub aby sa dostal do prvej divízie.

1. júna 1963 sa Nantes prebojoval do prvej francúzskej ligy. O deväť dní neskôr zomrel predseda klubu a zakladateľ Marcel Saupin a nedočkal sa tak najväčšej slávy klubu, ktorá ho ešte len čakala. Svoj prvý ligový titul dosiahli v sezónne 1964/65 a v sezónne 1965/66 ho aj obhájili. Vďaka ofenzívnej sile ktorú zostavil tréner José Arribas, dostali od fanúšikov prezývku jeu à la nantaise. 
Toto obdobie bolo nejlepšie vďaka dobrej útočnej taktike. V lete 1976 odišiel Arribas do Olympique de Marseille a novým trénerom sa stal Jean Vincent. Vincente bol trénerom Nantes až do roku 1986, keď ho nahradil bývalý hráč tohto klubu z formácie jeu à la nantaise Jean-Claude Suaudeau.

Pod taktovkou Suaudeaua sa stal Nantes v rokoch 1973, 1977, 1980 a 1983 víťazom francúzskej ligovej súťaže a tiež dosiahol prvý titul v klubovej histórii v Coupe de France, keď vo finále porazil AJ Auxerre  po predĺžení. V tomto zápase dosiahol Eric Pécout hetrik. V júni 1983 Nantes hral finále Coupe de France proti Paris Saint-Germain FC. Nantes prehral zápas  a nedosiahol ligové double.

V sezóne 1982/83 získal svoj už šiesty ligový titul keď mu v tom nezabránil ani úspešný Girondins de Bordeaux, ktorý porazili v domácom zápase , a zabezpečili si tak zisk titulu. Tiež mali v tíme najlepšieho strelca súťaže, juhoslovanského útočníka Vahida Halilhodžića, ktorý nastrieľal 27 ligových gólov.  

V ďalších sezónach sa držali medzi elitou zo ziskom druhých miest v sezónach 1984/85 (za Girondins de Bordeaux) a 1985/86 (za Paris Saint-Germain FC). Ale pre Nantes začalo dosť ťažké obdobie. V roku 1988 bol Jean-Claude Suaudeau nahradený na poste trénera juhoslovanským trénerom Miroslavom Blaževičom. Blaževič však nespĺňal očakávania klubu, čo očividne ukazovali jeho výsledky. V sezónach 1988/9 a 1989/90 obsadil s klubom siedme miesta v ligovej tabuľke a v sezóne 1990/1991 dokonca žalostné 15. miesto. V júli 1991 sa do klubu vrátil tréner Jean-Claude Suaudeau. V júli 1992, potom čo strávil Nantes v druhej lige, ho po rozhodnutí administratívnej rady DNGG (francúzsky futbalový finančný regulátor), sa klub premenoval na FC Nantes Atlantique, a bol naspäť vrátený do prvej ligy. 

V roku 1992 sa vrátili časy jeu à la nantaise. Klub sa dostal v sezónne 1992 – 93 do finále Coupe de France, v sezónne 1993 – 94 boli v semifinále francúzskeho pohára. Ale v sezóne 1994 – 95 sa dostali až do semifinále Ligy majstrov a dokonca v sezónne 1995 – 1996 získali ligový titul. Cez toto obdobie sa objavili veľké hviezdy francúzskeho futbalu, ako Japhet N'Doram, Patrice Loko, Reynald Pedros, Nicolas Ouédec, Claude Makélélé, and Christian Karembeu.

Medzi rokmi 1995 a 1997 sa dostal klub do finančných problémoch a najlepší hráči postupne odchádzali. Na hráčov ako Loko, Ouedec a Pedros sa rýchlo zabudlo po skončení Majstrovstiev Európy vo futbale 1996. Japhet N'Dorama trápili pretrvávajúce zranenia a prestúpil do AS Monaco FC. Najlepšie dopadli Karembeu a Makelele, ktorí uspeli v zahraničí, hlavne v španielskom Real Madride a aktívne nastupovali aj za reprezentáciu. Nakoniec po sezóne skončil aj tréner Jean-Claude Suaudeau ktorého nahradil Raynald Denoueix.

V sezóne 1996/1997 po zlom úvode s lige nakoniec skončili na 3. mieste vďake sérii 30 zápasov bez prehry. Ale nestačilo im to na druhé miesto, čím prišli o šancu na postup do Ligy Majstrov. V nasledujúcich sezónach sa pohybovali v strede tabuľky a v sezóne  2000 – 2001 získali zatiaľ svoj posledný 8 ligový titul. Po tejto sezóne Nantes odkúpila firma Socpresse (Media Group) a vymenovala nového predsedu klubu Jean-Luc Gripond. Ale 11. marca 2004, firma Socpresse predala svoj podiel firmy Groupe Dassault.

V sezóne 2004 – 2005 zažil Nantes svoju najhoršiu sezónu v Ligue 1 keď obsadil posledné miesto nad hranicou zostupu. Počas sezóny boli pretrvávajúce nezhody medzi hráčmi a trénerom Loïc Amissem. 

V sezóne 2006 – 2007 dosiahli ešte horšie umiestnenie a to 19. zastupujúce miesto a nepomohla im ani výhra na Bordeaux a od roku 1963 prvýkrát zostúpili do Ligue 2. Ale Nantes sa v sezóne 2007 – 2008 postúpil naspäť do Ligue 1, keď 25. apríla 2008 remizoval  s Montpellierom čo im zabezpečilo návrat. V ďalšej sezóne skončili opäť na 19. mieste a zostúpili do Ligue 2.

 Významní hráči 
Tu sú všetci hráči od roku 1943 ktorý odohrali za FC Nantes v Ligue 1 a ostatných klubových súťažiach aspoň 100 zápasov.

 Loïc Amisse
 Sylvain Armand
 William Ayache
 Bruno Baronchelli
 Jean-Paul Bertrand-Demanes
 Bernard Blanchet
 Maxime Bossis
 Robert Budzynski
 Éric Carrière
 Marcel Desailly
 Didier Deschamps
 Jean-Michel Ferri
 Nicolas Gillet
 Philippe Gondet
 Christian Karembeu
 Antoine Kombouaré
 Mickaël Landreau
 Patrice Loko
 Claude Makélélé
 Henri Michel
 Olivier Monterrubio
 Oscar Muller
 Jean-Claude Osman

 Nicolas Ouédec
 Éric Pécout
 Reynald Pedros
 Patrice Rio
 Omar Sahnoun
 Jean-Claude Suaudeau
 Jérémy Toulalan
 José Touré
 Andrew Cooper
 Marama Vahirua
 Ángel Bargas
 Jorge Burruchaga
 Mauro Cetto
 Néstor Fabbri
 Ángel Marcos
 Michel Der Zakarian
 Franky Vercauteren
 Salomon Olembé
 Japhet N'Doram
 Erich Maas
 Vahid Halilhodžić
 Mario Yepes

 Tréneri 

1943 – 46 :   Aimé Nuic
1946 – 49 :   Anton Raab
1949 – 51 :  Antoine Gorius
1951 – 55 :  Émile Veinante
1955 – 56 :   Anton Raab
1956    :  Stanislas Staho
1956 – 59 :  Louis Dupal
1959 – 60 :  Karel Michlowski
1960 – 76 :  José Arribas
1976 – 82 :  Jean Vincent
1982 – 88 :  Jean-Claude Suaudeau
1988 – 90 :  Miroslav "Ćiro" Blažević
1992 – 97 :  Jean-Claude Suaudeau

1997 – 01 :  Raynald Denoueix
2001 – 03 :  Angel Marcos
2003 – 04 :  Loïc Amisse
2005 – 06 :  Serge Le Dizet
2006 – 07 :  Georges Eo
2007 :  Michel Der Zakarian a  Japhet N'Doram
2007 – 08 :  Michel Der Zakarian
2008 – 09 : Elie Baup
2009 :  Gernot Rohr
2009 – 10 :  Jean-Marc Furlan
2010 – 11 :  Baptiste Gentili
2011 – 11 :  Philippe Anziani
2011 – :  Landry Chauvin

 Trofeje 

 Ligue 1
 Víťazi (8): 1965, 1966, 1973, 1977, 1980, 1983, 1995, 2001
 Coupe de France
 Víťazi (3): 1979, 1999, 2000
 Trophée Des Champions
 Víťazi (2): 1999, 2001
 Coppa delle Alpi
 Víťazi (1): 1982

 Zdroj 

 Iné projekty 

 Externé odkazy 
Oficiálna webstránka (fr)


Kategória:Francúzske futbalové kluby
Kategória:Futbalové kluby založené v 1943